[{"text_idx": "#000001", "text": "MAE LLANELLI yn fwy adnabyddus am ei rygbi na\u2019i chysylltiad gyda\u2019r byd harddwch, ond mae\u2019r dref hefyd ar fap y pasiantau harddwch erbyn hyn, diolch i Emma Jenkins un o ferched tre\u2019r sosban. Ym mis Rhagfyr y llynedd Emma oedd yn cynrychioli Prydain Fawr yng ngornest harddwch fwya\u2019r bydysawd, Miss Universe yn Atlanta."}, {"text_idx": "#000002", "text": "Mewn portread agored, cawn ddod i adnabod Emma wrth iddi gystadlu am goron Miss Universe 2019. Cawn hefyd weld beth yw realiti bywyd i fenyw mwyaf prydferth Prydain yn DRYCH: Miss Universe a fydd i\u2019w gweld ar S4C ar 2 Chwefror am 9.00. Byddwn yn dod i\u2019w hadnabod oddi ar y catwalks a\u2019r byd ffasiwn."}, {"text_idx": "#000003", "text": "Dywedodd Emma, sy\u2019n 26 mlwydd oed, \u201cMiss Universe yw\u2019r freuddwyd ers ennill Miss Cymru yn 2015. I gyrraedd, mae angen ennill Miss Prydain Fawr ac mae honno ei hun yn gystadleuaeth fawr ac anodd, o ni wir ddim yn credu y byddwn yn cal fy newis. Roeddwn wedi tynnu allan dwy waith o\u2019r blaen gan fod llais yn fy mhen yn dweud fy mod i ddim digon da.\n\u201cMae\u2019n fraint bod ymhlith y 90 o ferched profiadol a hyderus sy\u2019n cystadlu am Miss Universe. Mae rhai ohonynt yn gyfreithwyr hawliau dynol a rhai yn athrawon. Dyna beth y ni mewn gwirionedd, merched cyffredin sydd eisiau gwneud gwahaniaeth. Ma\u2019n hawdd anghofio pwer un person i neud pethau da. Does dim cattyness fel ma pobl yn feddwl. Dwi jyst yn ferch o Lanelli sy\u2019n trio gwneud gwahaniaeth.\u201d"}, {"text_idx": "#000004", "text": "Cyn cyrraedd America, bydd Emma\u2019n gadael cefn gwlad sir Ga\u0302r am slymiau India, i ymweld a\u0302 Stop Acid Attacks, un o\u2019r elusennau ma hi\u2019n ei chefnogi. Sut bydd y profiad yn effeitho arni?"}, {"text_idx": "#000005", "text": "Gyda pwyslais mawr ar godi arian, bydd enillydd Miss Universe yn cael eu cyflogi am flwyddyn, yn cael fflat yn Efrog newydd ac yn gweithio i godi ymwybyddiaeth o waith dyngarol o\u2019u dewis. Mae\u2019r gystadleuaeth fawreddog, a sefydlwyd yn Long Beach, California yn 1952, yn cael ei wylio gan dros hanner biliwn o bobl ac yn cael ei ddarlledu mewn mwy na 150 o wledydd. Wrth brofi cyffro\u2019r byd hudol, cawn hefyd weld tu o\u0302l y llen a darganfod beth sy\u2019n ysgogi Emma."}, {"text_idx": "#000007", "text": "\u201cHap a damwain oedd dod mewn i\u2019r byd ma pan o ni\u2019n 16 mlwydd oed. O ni\u2019n gwybod dim am pageants nes cael fy nghyflwyno gan Huw Fash. Nawr, dwi wrth fy modd yn trafod a ceisio newid y ffordd ma pobl yn feddwl amdanynt."}, {"text_idx": "#000008", "text": "\u201cMae pethe wedi newid ers amser vital stats ar y screen a phan oedd merched prin yn siarad. Nawr, personoliaeth sy\u2019n bwysig ac mae harddwch yn cyfri am llai na hanner y pwyntiau. Mae cymaint o bobl ifanc heddiw yn becso dim am y byd. Gall y beirniad ofyn am unrhyw bwnc cyfoes felly mae\u2019n rhaid cael barn a gwybod sut i\u2019w fynegi.\u201d"}, {"text_idx": "#000009", "text": "Beth fydd ffawd Emma yn y gystadleuaeth fawreddog? A fydd y daith yn newid ei bywyd? A fydd hi\u2019n dychwelyd i Lanelli fel Miss Universe? Beth fydd ymateb y dref petae hi\u2019n ennill?"}, {"text_idx": "#000016", "text": "Mae\u2019n bwysig iawn cofio bod y creaduriaid eiconig hyfryd yma yn anifeiliaid gwyllt.Cadwch draw o fywyd gwyllt \u2013 Mwynhewch o bell"}, {"text_idx": "#000036", "text": "Lansio cystadleuaeth i enwi adeiladau porthladd hanesyddol"}, {"text_idx": "#000039", "text": "Heddiw, mae\u2019r Porthladd yn lansio cystadleuaeth i enwi\u2019r pedwar rhandy ac mae\u2019ngwahodd ceisiadau gan aelodau o\u2019r gymuned. Awgrymir pedair thema: treftadaeth,dyfodol adnewyddadwy, hanes morol a hanes cymdeithasol, ond croesewir pobsyniad."}]